‘ચકચારી મગફળી કાંડમાં દોષિત એવા કોઈને પણ છાવરવામાં નહી આવે. કોઈની શેહશરમ રાખ્યા વિના દોષિતને આકરી સજા કરવામાં આવશે જ’. ઉપરોકત શબ્દો ‘આજકાલ’ કાર્યાલયની શુભેચ્છા મુલાકાતે આવેલા રાજ્યના ગૃહમંત્રી પ્રદિપસિંહ જાડેજાએ મકકમતા સાથે ઉચ્ચાર્યા હતાં. રાજકોટમાં પત્રકાર પરિષદને સંબોધન કર્યા બાદ વિવિધ મિડીયા હાઉસીસની મુલાકાત દરમિયાન પ્રદિપસિંહ જાડેજાએ ‘આજકાલ’ કાર્યાલયની પણ મુલાકાત લીધી હતી.